《送郑别驾督鹾还西粤兼柬薛使君二首 其一》
明代·卢龙云

有美家声旧，能忘吏事劳。官淹庞统骥，佩羡吕虔刀。

早识驹千里，争看凤一毛。临岐方怅别，西望岭云高。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。